**КОНКУРС ОБЈАВЉЕН**

**11.06.2025. године**

**Република Србија**

**ОПШТИНА МЕДВЕЂА**

На основу члана 13. Закона о подстицајима у пољопривреди и руралном развоју (Сл.гласник РС ''бр:10/13,142/14,103/2015'') а у складу са Програма подршке за спровођење пољопривредне политике и полититке руралног развоја општине Медвеђа за 2025. годину на који је сагласност дало Министарство пољопривреде, шумарства и водопривреде решењем о давању предходне сагласности броја: 001999684 2025 14840 007 000 000 001 од 05.маја 2025. године и усвојило Општинско веће општине Медвеђа решењем број: 002421846 2025 06154 003 000 060 107 019 од 02. јуна 2025.године, Председник општине Медвеђа расписује:

**КОНКУРС**

**ЗА РЕАЛИЗАЦИЈУ ПРОГРАМА ПОДРШКЕ ЗА СПРОВОЂЕЊЕ ПОЉОПРИВРЕДНЕ ПОЛИТИКЕ И ПОЛИТИКЕ РУРАЛНОГ РАЗВОЈА ОПШТИНЕ МЕДВЕЂА У 2025. ГОДИНИ**

**ЗА МЕРЕ ДИРЕКТНИХ ПЛАЋАЊА И КРЕДИТНУ ПОДРШКУ**

ПРЕДМЕТ КОНКУРСА

**Члан 1.**

Oвим Конкурсом утврђују се услови и начин коришћења средстава Програма подршке пољопривредној политици и политици руралног развоја на подручију општине Медвеђа у 2025. години за меру директинх плаћања (регрес за репродуктивни материјал) и кредитну подршку.

**Члан 2.**

За спровођење Програма подршке пољопривредне политике и политике руралног развоја општине Медвеђа у 2025. години, обезбеђена су средства Одлуком о буџету општине Медвеђа 06 Бр:06-75/2024/11 од 20.122024. године; раздео 005, програм – пољопривреда и рурални развој - 0101, Програмска активност: 0001 подршка за спровођење пољопривредне политике у локалној заједници, економска класификација 454000, функционална класификација 421, позиција 71 у износу од: 8.000.000,00 динара.

**Члан 3.**

Мере подршке пољопривредне политике и политике руралног развоја су:

1) Регреси (шифра-100.1). У оквиру ове мере подстицајна средства опредељена су за инвестицију:

- Регрес за репродуктивни материјал (вештачко осемењавање), (шифра100.1.1).

За наведену меру издвојено је 850.000,00 динара

2) Мере кредитне подршке (шифра 100.2.).

- Суфинансирање камате за пољопривредне кредите (шифр 100.2.1).

За наведену меру издвојено је: 316.714,00 динара

**Члан 4.**

Прихватљиви трошкови за мере подстицаја наведених у члану 3. конкурса за реализацију Програма подршке за спровођење пољопривредне политике и политике руралног развоја општине Медвеђа ( у даљем тексту Програм), приказани су у табели 1.- Прихватљиви трошкови.

Табела. 1- ПРИХВАТЉИВИ ТРОШКОВИ

|  |  |
| --- | --- |
| **Мере/сектор** | **Врсте прихватљивих трошкова** |
| **Регреси** | * трошкови вештачког осемењавања крава и јуница * кредитна подршка. |

УСЛОВИ И ВИСИНА ПОДСТИЦАЈА

**Члан 5.**

Право на коришћење подстицаја, под условима утврђеним овим конкурсом, остварује се на основу једне пријаве на Kонкурс за коришћење подстицаја за једну меру. Уколико се користе средства за две мере из члана 3. став 1, тачка1) и 2) овог конкурса подносе се две пријаве.

Висина подстицаја за меру Регреси се утврђују у проценту од 100% плаћеног износа вештачког осемењавања, максимално 2.500,00динара по осемењеном грлу, с тим што је максималан износ повраћаја по једном пољопривредном газдинству 25.000,00 динара за ову меру. Финансираће се само прво осемењавање.

Висина подстицаја за меру Кредитне подршке се утврђују у проценту од 100%камате за наменски кредит за пољопривреду са роком отплате до три године, а до максималног износа од 25.000,00 динарапо једном пољопривредном газдинству за ову меру.

ПОДНОСИОЦИ ПРИЈАВА

**Члан 6.**

Право пријаве на Конкурс имају физичка лица носиоци регистрованих пољопривредних газдинстава у складу са Правилником о начину и условима уписа и вођења регистра пољопривредних газдинстава, са подручја општине Медвеђа чија се пољопривредна имовина (земљиште, објекти и друге непокретности) налази на подручју општине, која имају пребивалиште или само производњу на територији општине Медвеђа и да регистровано пољопривредно газдинство има активни статус.

ОПШТИ УСЛОВИ

**Члан 7.**

Право на коришћење подстицаја има лице из члана 6. Конкурса ако:

● Је уписан у Регистар пољопривредних газдинстава у складу са Правилником о начину и условима уписа и вођења регистра пољопривредних газдинстава;

* Нема евидентираних доспелих неизмирених дуговања према јединици локалне самоуправе, по основу раније остварених подстицаја, субвенција;
* Kорисник средстава има пребивалиште и производњу или само производњу на територији општине Медвеђа;
* Да за предметну инвестицију не користе средства подстицаја по неком другом основу (субвенције, подстицаји, донације, изузев субвеционисаних камата на кредите) односно ако иста инвестиција није предмет другог поступка за коришћење подстицаја.
* Да је као корисник испунио све обавезе из предходних Програма подршке.
* Да је вештачко осемењавање грла извршено у 2025. години или у периоду од 1.11.2024. године до: 31.12.2024.године

ПОДНОШЕЊЕ ПРИЈАВА

**Члан 8.**

Пријаве тј. захтев за подстицаје у складу са овим конкурсом подноси се на Обрасцу-1 и 2 који је одштампан уз овај Kонкурс и чини његов саставни део. Рок за подношење пријаве по конкурсу је најкасније до 01.11.2025. године или до утрошка Програмом предвиђених средстава за сваку меру понаособ. Пријаве се могу поднети једном у току трaјања конкурса за сваку меру посебно.

**Члан 9.**

Образац пријава могу се преузети у згради Општинске управе општине Медвеђа у канцеларији Одељења за привреду и финансије.

**Члан 10.**

Уз пријаву се обавезно подноси следећа документација:

За меру подршке Регреси из члана 3. став 1. тачка 1), Регрес за репродуктивни материјал прилаже се:

* Образац-2 пријава на конкурс;
* Рачун за вештачко осемењавање – Картон вештачког осемењавања (копија);
* Подаци о газдинству (Извод из регистра пољопривредних газдинства, прва страна РПГ);

За меру подршке Кредитна подршка из члана 3. став 1. тачка 1), Суфинансирање камате за пољопривредне кредите прилаже се:

* Образац-3 пријава на конкурс;
* Копија уговора о кредиту;
* План отплате кредита издат од банке;
* Подаци о газдинству (Извод из регистра пољопривредних газдинства, прва страна РПГ);

**ПОСТУПАК СПРОВОЂЕЊА КОНКУРСА**

**Члан 11.**

Истовремено са расписивањем конкурса Председник општине Медвеђа доноси решење о именовању Комисије за спровођење Kонкурса за контролу реализације и спровођење административне процедуре, Програма подршке за спровођење пољопривредне политике и политике руралног развоја општине Медвеђа у 2025. години.

Комисија врши администреативну обраду захтева, провером података из захтева, документације приложене уз захтев и службених евиденција.

Задаци комисије из става 1. овог члана су:

* разматра сваку поднету пријаву,
* проверава исправност поднете документације,
* проверава тачност података наведених у пријави,
* оцењује испуњеност услова за сваког потенцијалног корисника,
* сачињава предлог за доделу средстава и доставља председнику општине,
* прати испуњавање уговорних обавеза корисника и предлаже потребне мере,
* врши контролу реализоване инвестиције на лицу места.

Након што комисија утврди да је пријава уредна и да су испуњени сви услови, сачињава Предлог одлуке, за доделу средстава кандидату који доставља председнику општине ради доношења одлуке о додели средстава и потписивања уговора/решења о међусобним правима и обавезама са корисником.

Приликом разматрања приспелих пријава, уколико комисија установи да је поднета документација непотпуна, комисија ће позвати кандидате са непотпуном документацијом да у року од седам дана од пријема обавештења изврше допуну документације.

Уколико кандидат у наведеном року не изврши допуну документације, сматраће се да је одустао од пријаве на конкурс.

Пријаве које су неблаговремено поднете до датума предвиђеним за поједине мере подршке, неће бити разматране.

Пријаве из става 3. овог члана, комисија ће одбацити закључком.

**Члан 12.**

Корисник средстава дужан је да:

1. За подстицај који је остварио користи у складу са предвиђеном наменом;
2. Омогући вршење контроле на лицу места од стране Комисије за спровођење конкурса у року од три година од дана исплате подстицаја;
3. Да чува оргиналну конкурсну документацију и да је прикаже комисији на увид.

**Члан 13.**

Одобравање средства вршиће се по редоследу подношења захтева који су потпуни тј. садрже сву пратећу документацију која се прилаже уз захтев а до висине опредељених средстава за сваку меру подршке.

**Члан 14.**

Постицаји се исплаћују на наменски рачун корисника подстицаја отворен код пословне банке и то до износа финансијских средстава који је утврђени Програмом и конкурсом..

Право на подстицај остварује се на основу захтева корисника подстицаја у 2025. години, а исплата се врши по редоследу подношења захтева.

Захтеви се одобравају до висине расположивих средстава из Програма. Захтеви који се поднесу после исцрпљивања средстава за поједине активности из Програма се одбацују или се остављају за исплату за неки од наредних програма зависно од одлуке надлежног органа.

**Члан 15.**

Конкурс објавити на сајту општине Медвеђа и Радио Медвеђa, а ступа на снагу од дана објављивања на сајту општине Медвеђа.

РЕПУБЛИКА СРБИЈА

ОПШТИНА МЕДВЕЂА

Број: 000048184 2025 06154 004003 320 187 од: 11.јун 2025. године.

ПРЕДСЕДНИК ОПШТИНЕ

Драган Кулић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ОПШТИНА МЕДВЕЂА,** Краља Милана 48, Медвеђа 16240, Србија

**Тел :**  +381 16 891 138 **Факс:** +381 16 891 106

**Е-mail:** kabinet@medvedja.org.rs **WEB:** www.medvedja.org.rs